CELEX: E2010P0006
Language: sl
Date: 2010-06-15 00:00:00
Title: Tožba Reassur Aktiengesellschaft proti Nadzornemu organu Efte, vložena dne 15. junija 2010 (Zadeva E-6/10)

2.9.2010   
            
            
               SL
            
            
               Uradni list Evropske unije
            
            
               C 237/19
            
         Tožba Reassur Aktiengesellschaft proti Nadzornemu organu Efte, vložena dne 15. junija 2010
   (Zadeva E-6/10)
   2010/C 237/03
   Družba Reassur Aktiengesellschaft, ki jo zastopata Ulrich Soltész in Philipp Melcher, zastopnika družbe Reassur Aktiengesellschaft, Aeulestrasse 5, 9490 Vaduz, LIECHTENSTEIN, je 15. junija 2010 pri Sodišču Efte vložila tožbo proti Nadzornemu organu Efte.
   Družba Reassur Aktiengesellschaft od Sodišča Efte zahteva, da:
   
               1.
            
            
               v celoti razveljavi Odločbo Nadzornega organa Efte št. 97/10/COL z dne 24. marca 2010 o obdavčenju lastnih zavarovalnic v Lihtenštajnu v skladu z lihtenštajnskim davčnim zakonom;
            
         
               2.
            
            
               razveljavi člen 3 Odločbe Nadzornega organa Efte št. 97/10/COL z dne 24. marca 2010 o obdavčenju lastnih zavarovalnic v Lihtenštajnu v skladu z lihtenštajnskim davčnim zakonom, vsaj v delu, ki nalaga izterjavo za obdobje pred 31. marcem 2009;
               in
            
         
               3.
            
            
               Nadzornemu organu Efte naloži plačilo stroškov postopka.
            
         
      Pravna podlaga in dejansko stanje ter tožbeni razlogi, navedeni v podporo:
   
   
               —
            
            
               Tožnik je lastna pozavarovalnica skupine Schindler, ki se ukvarja izključno s pozavarovanjem nekaterih vrst tveganj podjetij, ki pripadajo skupini Schindler.
            
         
               —
            
            
               Tožnik trdi, da ker lastne (po)zavarovalnice krijejo tveganja, ki jih komercialne zavarovalnice običajno ne ponujajo, in ker so njihove dejavnosti omejene na kritje tveganj znotraj skupine, niso dejavne na trgu, na katerem bi konkurirale skupaj z drugimi akterji. Zato ne opravljajo gospodarske dejavnosti in se ne uvrščajo med podjetja. Posledično obdavčenje v skladu z določbami lihtenštajnskega davčnega zakona o obdavčenju lastnih (po)zavarovalnic ni moglo izkrivljati konkurence ali trgovine znotraj EGP. Sporni davčni predpisi niso selektivni in zato ne pomenijo državne pomoči.
            
         
               —
            
            
               Poleg tega tožnik trdi, da je Nadzorni organ Efte:
               
                           —
                        
                        
                           ravnal napačno, ko je izbral postopek, ki se uporablja za „nezakonito pomoč“, in ko je sprejel odločbo o izterjavi,
                        
                     
                           —
                        
                        
                           kršil načelo upravičenih pričakovanj s tem, ko je naložil izterjavo za obdobje od 6. novembra 2001 pa vsaj do 31. marca 2009.